text: Лявон Вольскі наведае Гародню з канцэртам 12 траўня. Апроч смога канцэрту ў клубе “Галактыка” ў цэнтры Гародні будзе арганізавана аўтограф-сесія.
  – Ва ўнутраным дворыку “Цудоўні” з 15.30 будзе аўтограф-сесія Вольскага. Гэта будзе фармат нефармальнай сутрэчы выканаўцаў з нашай зоркай. Будзе розыгрыш квіткоў на канцэрт, будзе магчымасць атрымаць флаеры на 10% зніжку на квіткі.
  – Таксама бар “Карсар” робіць для ўсіх, хто ідзе да яго па квітках на канцэрт, зніжку на піва. Яно будзе па 2 рублі. “Цудоўня” робіць зніжку на 5% на ўсе рэчы розных майстроў, уключна з адзеннем і кніжкамі. І гэта будзе вельмі класная сустрэча ў нефармальных абставінах у добрае надвор’е ў вельмі класным месцы.
  Апошні раз Лявон Вольскі завітваў з гуртом на канцэрт больш за дзесяць год таму, а першы канцэрт гурта НРМ быў арганізаваны ў Гародні 20 год таму ў кінатэатры “Космас”
  На выбарах у Сойм Латвіі перамагла сацыял-дэмакратычная партыя „Згода”, якая прадстаўляе інтарэсы расейскамоўных жыхароў краіны, на чале з першым расейскім мэрам Рыгі Нілам Ушаковым.
  Паводле дадзеных Цэнтральнай выбарчай камісіі краіны, пасля падліку 98% выбарчых бюлетэняў за „Згоду” прагаласавалі звыш 23% выбаршчыкаў. Аб’яднанне „Адзінства” атрымала амаль 22%.
  Тройку лідараў замыкае аб’яднанне Саюз зялёных і сялян. За яго прагаласавалі амаль 20 % выбаршчыкаў.
  Усяго ў заканадаўчы орган краіны праходзяць шэсць палітычных сілаў. Выбарчая яўка была невысокай і склала ўсяго 58%. Гэта ўжо чарговая перамога ў парламенцкіх і мясцовых выбарах пракрамлёўскай партыі “Згода”. Аднак, пасля выбараў у 2011 годзе яна не магла стварыць ураду, таму што не змагла стварыць кааліцыі.
  Апазіцыйную партыю „Згода”, якая бароніць інтарэсы расейскамоўнага насельніцтва, падтрымалі 23% выбаршчыкаў, на другім і трэцім месцах кіроўныя партыі „Адзінства” – 21% і Саюз зялёных і сялян – амаль 20%.
  Пасля падліку бюлетэняў з 1000 участкаў з 1054 на выбарах у 12-й сойм таксама праходзяць Нацыянальнае аб’яднанне „Усё – Латвіі”, якое набірае 16% галасоў выбаршчыкаў, і дзве новыя партыі – „Ад сэрца – Латвіі” і Латвійскае рэгіянальнае аб’яднанне.